CELEX: 22018A0116(01)
Language: hr
Date: 2017-12-13 00:00:00
Title: Izmjena 1. Sporazuma o suradnji u području reguliranja sigurnosti u civilnom zrakoplovstvu između Sjedinjenih Američkih Država i Europske zajednice

16.1.2018   
            
            
               HR
            
            
               Službeni list Europske unije
            
            
               L 11/3
            
         PRIJEVOD
   IZMJENA 1.
   Sporazuma o suradnji u području reguliranja sigurnosti u civilnom zrakoplovstvu između Sjedinjenih Američkih Država i Europske zajednice
   Članak 1.
   Opće odredbe
   Na temelju uvjeta članka 19. stavka B Sporazuma o suradnji u području reguliranja sigurnosti u civilnom zrakoplovstvu („Sporazum”) između Sjedinjenih Američkih Država („Sjedinjene Države”) i Europske zajednice (dalje u tekstu zajedno „stranke”, a pojedinačno „stranka”), stranke su suglasne izmijeniti Sporazum kako slijedi:
   
               (a)
            
            
               U članku 2. stavak B briše se u cijelosti i zamjenjuje sljedećim:
               „Područje suradnje na temelju ovog Sporazuma uključuje sljedeća područja:
               
                           1.
                        
                        
                           odobrenja plovidbenosti i praćenje aeronautičkih proizvoda civilnog zrakoplovstva;
                        
                     
                           2.
                        
                        
                           okolišno testiranje i odobrenja aeronautičkih proizvoda civilnog zrakoplovstva;
                        
                     
                           3.
                        
                        
                           odobrenja i praćenje objekata za održavanje;
                        
                     
                           4.
                        
                        
                           licenciranje i osposobljavanje osoblja;
                        
                     
                           5.
                        
                        
                           uporabu zrakoplova; i
                        
                     
                           6.
                        
                        
                           usluge u zračnom prometu i upravljanje zračnim prometom.”
                        
                     
         
               (b)
            
            
               Članak 5. briše se u cijelosti i zamjenjuje sljedećim:
               „Članak 5.
               Prilozi
               Za pitanja u okviru područja primjene ovog Sporazuma ugovorne stranke ili njihovi predstavnici u Odboru izrađuju priloge u kojima se opisuju uvjeti za uzajamno priznavanje nalaza o sukladnosti i odobrenja, nakon što se suglase da su norme, pravila, prakse i postupci civilnog zrakoplovstva svake od stranaka dovoljno spojivi da omogućuju priznavanje odobrenja i nalaza o sukladnosti jedne ugovorne stranke u ime druge u vezi s dogovorenim normama. Ugovorne stranke također su suglasne da se pitanja tehničkih razlika između njihovih sustava civilnog zrakoplovstva rješavaju u prilozima.”
            
         Članak 2.
   Privremena primjena
   Do njezina stupanja na snagu stranke su suglasne privremeno primjenjivati ovu izmjenu od datuma njezina potpisivanja.
   Članak 3.
   Stupanje na snagu
   Ova izmjena stupa na snagu prvog dana drugog mjeseca nakon datuma zadnje note poslane u razmjeni diplomatskih nota između ugovornih stranaka kojima se potvrđuje da su završeni svi postupci potrebni za stupanje ovog Sporazuma na snagu.
   
      U POTVRDU TOGA, dolje potpisani, koji su za to propisno ovlašteni, potpisali su ovaj Sporazum.
      
         Za Europsku uniju
      
      
         Za Sjedinjene Američke Države